Diari Oficial de la Generalitat Valenciana


Sumari del DOGV 278, del 08-08-1985 (1985/804783)

REIAL DECRET 1126/1985, de 19 de juny, de traspàs de funcions de l'Administració de l'Estat a la Comunitat Valenciana en matèria de Mitjàns de Comunicació Social.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/06/19/1126/dof/vci/html**

### Dades del document

Número de DOGV
:   278

Data del DOGV
:   08-08-1985

Secció del DOGV
:   DISPOSICIONS GENERALS

Número del document
:   1985/804783


Data del document
:   19-06-1985

Organisme emissor
:   Presidència del Govern

Tipus de document
:   Reial decret

Reial Decret 1126/1985, de 19 de juny, de traspàs de funcions i serveis de l'Administració de l'Estat a la Comunitat Valenciana en matèria de Mitjans de Comunicación Social.  
El Reial Decret 4015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Valenciana.  
Segons que disposa el Reial Decret esmentat, que també regula el funcionament de la Comissió Mixta de Transferències prevista en la Disposició Transitòria Quarta de l'Estatut d'Autonomia de la Comunitat Valenciana, aquesta Comissió adoptà en la reunió del dia 25 d'abril de 1985 l'acord de realitzar traspassos en matèria de Mitjans de Comunicació Social, la virtualitat pràctica del qual exigeix de ser aprovat pel Govern mitjançant Reial Decret.  
En atenció d'aquests motius, en compliment del que disposa el número 2 de la Disposició Transitòria Quarta de l'Estatut d'Autonomia de la Comunitat Valenciana, a proposta del Ministres de la Presidència i el d'Administració Territorial, i amb la deliberació prèvia del Consell de Ministres en reunió del dia 19 de juny de 1985,  
DECRETE:  
Article 1r  
S'aprova l'Acord de la Comissió Mixta prevista en la disposició transitòria quarta de l'Estatut d'autonomia de la Comunitat Valenciana de data 25 d'abril de 1985, pel qual són traspassades funcions de l'Estat en matèria de Mitjans de Comunicacions de Social a la Comunitat Valenciana.  
Article 2n  
En conseqüència, queden traspassades a la Comunitat Valenciana les funcions a què fa referència l'Acord inclòs en l'Annex I d'aquest Reial Decret.  
Article 3r.  
Els traspassos a què fa referència aquest Reial Decret tindran efectivitat a partir del dia indicat en l'Acord de l'esmentada Comissió Mixta, sense perjudici que el Ministeri de la Presidència produesca fins l'entrada en vigor d'aquest Reial Decret, els actes administratius necessaris per al manteniment dels serveis en el mateix règim i nivell de funcionament que tinguessen en el moment de l'adopció de l'acord transcrit com a Annex I d'aquest Reial Decret.  
Article 4t  
Aquest Reial Decret entrarà en vigor el dia de la publicació en el Boletín Oficial del Estado.  
A Madrid, el 19 de juny de 1985.  
JOAN CARLES R.  
El Ministre de la Presidència,   
JAVIER MOSCOSO DEL PRADO Y MUNOZ  
ANNEX I  
La Sra. Concepción Tobarra Sánchez i la Sra. Maria Blanca Blanquer i Prats, Secretàries de la Comissió Mixta prevista en la Disposició Transitòria Quarta de l'Estatut d'autonomia de la Comunitat Valenciana certifiquen:  
1. Que en el Ple de la Comissió Mixta celebrat el dia 25 d'abril de 1985 fou adoptat l'Acord sobre traspassos a l'esmentada Comunitat Autònoma en matèria de Mitjans de Comunicació Social.  
2. Que el dia 3 de maig de 1985, el President i Vice-president de la Comissió Mixta prestaren expressa conformitat a l'esmentat Acord en el termes que tot seguit es reprodueixen:  
A) Referència a les normes constitucionals, estatutàries i legals en què s'empara la transferència.  
L'article 149.1.27 de la Constitució estableix que l'Estat té competència exclusiva per dictar normes bàsiques del règim de premsa, radio i televisió i, en general, de tots els mitjans de comunicació social, sense perjudici de les generals que en llur desplegament i execució corresponguen a les Comunitats Autònomes.  
D'altra banda, l'Estatut d'autonomia de la Comunitat Valenciana, aprovat per Llei Orgànica 5/1982, d'1 juliol, estableix en l'article 37.1 que correspon a la Generalitat Valenciana, en les normes bàsiques de l'Estat, el desplegament legislatiu i l'execució del règim de radiodifusió i televisió en el termes i els casos establerts en la Llei que regula l'Estatut Jurídic de la ràdio i la televisió.  
En l'article 37. 2 estableix el mateix quan al règim de premsa i, en general, de tots els mitjans de comunicació social.  
Sobre la base d'aquestes previsions constitucionals i estatutàries i a l'empar de la Llei Orgànica 12/1982, de 10 d'agost, de Transferències a la Comunitat Valenciana de competències en matèries de titularitat estatal, cal efectuar ja en aquest camp, traspassos de funcions.  
B) Funcions de l'administració de l'Estat que assumeix la Comunitat Valenciana  
1. En matèria de premsa:  
Segons que disposa la Llei d'Ajudes a Empreses Periodístiques i Agències Informatives, la Comunitat Autònoma Valenciana exercirà les funcions següents:  
Recollida d'instàncies de les Empreses editores de publicacions diàries i Agències Informatives ubicades a la Comunitat Valenciana, que sol·liciten subvencions directes pels conceptes establerts en la Llei d'Ajudes a Empreses Periodístiques i Agències Informatives.  
Remissió de les esmentades sol·licituds a l'Administració de l'Estat per a la seua resolució.  
En matèria de subvencions per reconversió tecnològica, practicarà les inspeccions necessàries per a acreditar la compra dels elements tecnològics objecte de la subvenció.  
Una vegada determinades les subvencions corresponents a les Empreses editores de publicacions diàries i Agències Informatives domiciliades a la Comunitat Valenciana, per part de la administració de l'Estat, aquesta posarà la part del crèdit anual corresponent a les esmentades subvencions, atorgades separadament segons llurs conceptes diferents, a disposició de la Generalitat Valenciana per tal de procedir a efectuar les liquidacions i els pagaments corresponents. Aquests fons per a la Comunitat Autònoma tindran caràcter extrapressupostari.  
2. En matèria de radiodifusió sonora:  
La Generalitat Valenciana exercirà, en el marc de les normes bàsiques de l'Estat i en funció dels Plans Nacionals que s'establesquen per l'Administració de l'Estat, les funcions inherents al règim concessional relatiu a la gestió indirecta del Servei Públic de Radiodifussió Sonora en Ones Mètricas amb Modulació de Freqüència, consistents en:  
a) La resolució de les sol·licituds de concessió d'emissores de Radiodifusió de Freqüència Modulada.  
b) L'atorgament de concessions d'instal·lacions i funcionament d'aquestes.  
c) La regulació dels procediments d'adjudicació.  
d) Les facultats de renovació de les concessions corresponents en aquest àmbit.  
e) En relació amb els projectes tècnics de les instal·lacions d'emissores, la Generalitat Valenciana emetrà dictamen previ.  
f) Una vegada aprovats els Projectes Tècnics, la Administració de l'Estat els trametrà a la Comunitat Autònoma, qui enviarà dictamen sobre l'adequació de la realització del Projecte.  
3. Registre d'Empreses Radiodifusores.  
Es transfereix a la Generalitat Valenciana les funcions de Registre de les Empreses Radiodifusores. La Generalitat Valenciana obrirà un Registre en el qual s'inscriuran les Empreses domiciliades al territori autonòmic.  
C) Funcions que es reserva l'administració de l'Estat  
1. Em matèria de premsa:  
La concessió de les subvencions previstes en la Llei d'Ajudes a Empreses Periodístiques i Agències Informatives, així com la revocació si convé.  
2. En matèria de radiodifusió sonora:  
En la concessió d'emissores de radiodifusió en freqüència modulada, l'Administració de l'Estat i, en particular:  
a) La redacció i aprovació dels Plans Nacionals.  
b) L'assignació de freqüències i potencies d'emissió i la inspecció i el control tècnic de les instal·lacions.  
c) L'aprovació definitiva dels Projectes Tècnics.  
d) La resolució dels expedients de renovació de concessions en el supòsit que l'emissora estiga integrada en una cadena que ultrapasse l'àmbit territorial de la Comunitat Valenciana. Prèviament la Comunitat Autònoma emetrà informe amb proposta.  
3. Totes aquelles relatives a les competències assumides per l'Estat en la legislació bàsica en aquestes matèries i que no siguen inherents a les funcions assumides per la Comunitat Autònoma.  
D) Funcions en què han de concórrer l'administració de l'Estat i la Comunitat Autònoma  
1. Registre d'Empreses Radiodifusoras. En relació amb el punt B. 3 les inscripcions practicades en el Registre de l'Administració de l'Estat d'aquelles Empreses no domiciliades al territori valencià, però que hi pretenguen exercir també les seues activitats, es traslladaran al Registre de la Generalitat Valenciana, en el qual seran anotades. De totes les inscripcions realitzades en el Registre de la Generalitat Valenciana es donarà immediat trasllat al Registre de l'Administració de l'Estat, en el qual seran anotades.  
Les inscripcions anteriors a la data d'obertura del Registre de la Generalitat Valenciana radicaran en el Registre de la Administració de l'Estat que a tots aquests efectes continuarà com a Registre General per a tot el territori nacional. A partir del moment de l'obertura del Registre de la Generalitat Valenciana, el Registre de l'Administració de l'Estat li farà lliurament de tots els expedients en tràmit d'inscripció que, per raó de la domiciliació o el seu àmbit d'activitats al territori autonòmic, hagués de ser inscrit en el Registre General, requeriment del Registre de la Generalitat, li farà lliurament de fotocòpies certificades dels expedients ja inscrits, dels que haja de tenir coneixement per les raons de territorialitat ja indicades.  
2. La Comunitat Valenciana subministrarà a l'Administració de l'Estat les dades bàsiques necessàries per a l'elaboració de les estadístiques d'interés general relatives a les funcions i serveis traspassats, en la forma requerida per a l'integració i coordinació amb la resta de la informació estadística d'àmbit estatal. D'altra banda, l'Administració de l'Estat subministrarà a la Comunitat Autònoma aquelles informacions estadístiques que resulten del seu interès.  
E) Béns, drets i obligacions de l'Estat que s'hi traspassen  
No cap.  
F) Personal adscrit als Serveis i Institucions que s'hi traspassen  
No n'hi ha.  
G) Llocs de treball vacants que s'hi traspassen  
No n'hi ha.  
H) Valoració definitiva de les càrregues financeres dels Serveis traspassats  
No n'hi ha  
I) Documentació i expedients dels serveis que s'hi traspassen  
A partir de l'entrada en vigor d'aquest Acordeu l'Administració de l'Estat traslladarà a la Generalitat Valenciana tots els expedients en tramitació de sol·licitud o renovació de concessions d'emissores de radiodifusió en freqüència modulada i amb centre d'emissions en l'àmbit territorial autonòmic.  
J) Data d'efectivitat dels traspassos  
El traspàs de funcions objecte d'aquest acord tindran efectivitat a partir del dia 1 de setembre de 1985.  
I perquè així conste, expedim aquesta certificació a Madrid, el 3 de maig de 1985. Les Secretàries de la Comissió Mixta, Concepción Tobarra Sánchez i Maria Blanca Blanquer i Prats.


Còpia Permalink ELI